**MINISTERUL EDUCAŢIEI SI CERCETĂRII**

**UNIVERSITATEA POLITEHNICA DIN BUCUREŞTI**

**REGULAMENT**

**de recunoaștere a perioadelor de studii efectuate înstrăinătate**

**Bucureşti 2020**

**CUPRINS**

1. CONSIDERAŢII GENERALE .............................................................................pag.1
2. RECUNOAŞTEREAPERIOADELOR DE STUDII EFECTUATE ÎN CADRUL MOBILITĂŢILOR REGLEMENTATE.................................................................. pag.2
3. RECUNOAŞTEREA PERIOADELOR DE STUDII EFECTUATE ÎN CADRUL MOBILITĂŢILOR NEREGLEMENTATE..............................................................pag.4
4. RECUNOAŞTEREA PERIOADELOR DE STUDII SAU DE PLASAMENT EFECTUATE ÎN CADRUL MOBILITĂŢILOR ERASMUS..................................pag.10

Anexa 1....................................................................................................................pag.14

1. **CONSIDERAŢII GENERALE**

**Art.1.**

Prezentul regulament are la bază următoarea legislaţie:

* Legea Educaţiei Naţionale nr.1/2011;
* Legea nr. 288/2004 privind organizarea studiilor universitare;
* Convenţia de la Lisabona cu privire la recunoaşterea calificărilor obţinute în învăţământul superior în statele din regiunea Europei, semnată la Lisabona la 11 aprilie 1997, ratificată de România prin Legea m. 172/1998;
* H.G. nr. 1175/2006 privind organizarea studiilor universitare de licenţă;
* H.G. nr. 681/2011 privind aprobarea Codului studiilor universitare de doctorat;
* H.G. nr. 404/2006 privind organizarea şi desfăşurarea studiilor universitare de masterat;
* Ordinul Ministerului Educaţiei şi Cercetării Nr. 6121/2016 privind aprobarea Metodologiei de recunoaştere a actelor de studii de nivel licenţă, master sau postuniversitar eliberate de instituţii acreditate de învăţământ superior din străinătate;
* Ordinul Ministerului Educaţiei şi Cercetării Nr. 3473/2017 privind aprobarea Metodologiei de primire la studii şi şcolarizare a cetăţenilor străini începând cu anul şcolar/universitar 2017-2018;
* Ordinul Ministrului Educaţiei, Cercetării, Tineretului şi Sportului nr. 3677/2012 privind echivalarea şi recunoaşterea actelor de studii obţinute în străinătate care nu corespund celor 3 cicluri de studii universitare tip Bologna implementate în România;
* Ordinul Ministrului Educaţiei, Cercetării, Tineretului şi Sportului nr. 3223/2012 pentru aprobarea Metodologiei de recunoaştere a perioadelor de studii efectuate în străinătate;
* Ordinul Ministrului Educaţiei şi Cercetării nr. 3617/2005 privind aplicarea generalizată a Sistemului European de Credite Transferabile;
* Ordinul MEN Nr. 5140/2019 pentru aprobarea Metodologiei privind mobilitatea academică a studenților;
* OMENCS nr. 5923/2016 pentru aprobarea Metodologiei privind recunoașterea diplomei de doctor și a titlului de doctor în științe sau într-un domeniu profesional, obținute în străinătate;
* Ordinul MEC Nr. 4156/2020 pentru aprobarea Regulamentului cadru privind regimul actelor de studii și al documentelor universitare în sistemul de învățământ superior.

**II. RECUNOAŞTEREA PERIOADELOR DE STUDII ÎN CAZUL MOBILITĂŢILOR REGLEMENTATE**

**Art.2**.

(1) Perioadele de studii efectuate în străinătate în baza unor acorduri încheiate între instituţii de învăţământ superior acreditate din România şi instituţii de învăţământ superior acreditate din străinătate sau a unor programe internaţionale, cu excepţia perioadelor de studii ori de plasament efectuate în cadrul mobilităților ERASMUS (Erasmus+, K1 etc), se recunosc de către universităţi în conformitate cu prevederile respectivelor acorduri sau programe de mobilităţi.

(2) Începând cu data intrării în vigoare a Regulamentului de recunoaştere a perioadelor de studii efectuate în străinătate, Universitatea POLITEHNICA din Bucureşti (UPB) va transmite Centrului Naţional de Recunoaştere şi Echivalare a Diplomelor, denumit în continuare CNRED, spre avizare, proiectele de acorduri interinstituţionale internaţionale menţionate la alin. (1). CNRED avizează proiectul de acord în urma verificării următoarelor elemente:

1. statutul instituţiei de învăţământ superior partenere din străinătate;
2. tipul actului emis la finalizarea programului de studiu ce face obiectul acordului, respectiv recunoaşterea acestuia ca făcând parte din categoria actelor de studiu din sistemul de educaţie al statului care a acreditat instituţia parteneră.

**Art. 3.**

(1) Pentru înmatricularea în Universitatea POLITEHNICA din Bucureşti a studenţilor care fac obiectul acordurilor menţionate la Art. 1, alin. (1), cetăţeni ai statelor care nu sunt membre ale UE, sau care nu fac parte din Spațiul Economic European și din Federația Elvețiană, se va constitui un dosar care să conţină:

1. documentele prevăzute prin *Metodologia UPB de primire la studii şi şcolarizare a cetaţenilor străini din state non-UE, care nu fac parte din Spaţiul Economic European şi din Confederaţia Elveţiană;*
2. situaţia şcolară aferentă anilor universitari anteriori, obţinută pe cale oficială de la universitatea de origine a studenţilor.

(2) Aceste documente vor fi depuse de studenţi la Departamentul de Relații Internaționale al UPB, în vedere demarării procesului de înmatriculare.

(3) Dosarul astfel constituit este transmis de Departamentul de Relații Internaționale al UPB către Ministerul Educaţiei şi Cercetării în vederea obţinerii scrisorii de acceptare la studiu.

**Art. 4.**

(1) Pentru înmatricularea la Universitatea POLITEHNICA din Bucureşti a studenţilor care fac obiectul acordurilor menţionate la Art. 2, alin. (1), cetăţeni ai statelor membre UE, sau care fac parte din Spațiul Economic European și din Federația Elvețiană, se va constitui un dosar care să conţină:

1. cererea de inscriere (formular tipizat) care este disponibil pe pagina web a Departamentului de Relaţii Internaţionale; în cerere se va menţiona obligatoriu de către solicitant adresa de corespondenţă electronică şi adresa poştală de corespondenţă, în vederea comunicării cu solicitantul pe parcursul procedurii, după caz. Solicitantul îşi asumă corectitudinea adresei de e-mail şi a adresei poştale de corespondenţă declarate;
2. documente personale de identificare, în copie: paşaport / actul de identitate – buletin sau carte de identitate; certificat de naștere; dovada schimbării numelui (dacă este cazul), în copie (limba română/ engleză/ franceză/ spaniolă/ italiană) și traducere legalizată (pentru celelalte limbi);
3. diploma de Bacalaureat/Certificatul de studii liceale: copie, dacă actul de studii este emis în limba română, engleză, franceză, spaniolă, italiană; copie şi traducere legalizată (în original) în limba română pentru actele emise în celelalte limbi străine;
4. situația școlară, din care să rezulte disciplinele studiate și calificativele obținute: copie, dacă actul de studii este emis în limba română, engleză, franceză, spaniolă, italiană; copie şi traducere legalizată (în original) în limba română pentru actele emise în celelalte limbi străine;

5. actul de studii pentru echivalare/recunoaștere(diploma de licență şi/sau diploma de master, după caz), obţinut pe cale oficială de la universitatea de origine a studenţilor:copie, dacă actul de studii este emis în limba română, engleză, franceză, spaniolă, italiană; copie şi traducere legalizată (în original) în limba română pentru actele emise în celelalte limbi străine;

6. suplimentul la diplomă / Foaia matricolă sau orice alt document de studiu din care să rezulte situaţia şcolară pentru anii de studii absolviţi, care să conţină disciplinele, notele, numărul de credite/numărul de puncte şi numărul de ore de curs pentru fiecare disciplină, emis de instituţia de învăţământ superior de la care provine solicitantul:copie, dacă actul de studii este emis în limba română, engleză, franceză, spaniolă, italiană; copie şi traducere legalizată (în original) în limba română pentru actele emise în celelalte limbi străine.

(2) Lista statelor pentru care se solicită apostilarea sau supralegalizarea se regăsește pe site-ul CNRED cu toate modificările si adăugirile ulterioare.

**Art. 5.**

(1) Aceste documente vor fi depuse de studenţi la Departamentul de Relații Internaționale al UPB.

(2) Dosarul astfel constituit este transmis de către Departamentul de Relații Internaționale al UPB către Ministerul Educaţiei şi Cercetării în vederea obţinerii scrisorii de acceptare la studiu.

**Art. 6**

(1) Inmatricularea si gestiunea scolarităţii pentru studenţii care fac obiectul acordurilor menţionate la Art. 2, alin. (1) se realizează de către facultatea unde este organizat programul de studii la care sunt înscrişi respectivii studenţi.

**III. RECUNOAŞTEREA PERIOADELOR DE STUDII IN CAZUL MOBILITĂŢILOR NEREGLEMENTATE**

**Art. 7.**

(1) Procedura prevăzută în prezentul regulament se aplică prin intermediul Centrului de Resurse, Informare şi Documentare (CRID).

(2) Centrul de Resurse de Informare şi Documentare, se constituie la nivelul UniversităţiiPOLITEHNICA din Bucureşti.

(3) CRID este format din Prorectorul însărcinat cu activitatea de internaţionalizare a Universității POLITEHNICA din Bucureşti, Directorul Departamentului de Relații Internaționale, Secretarul şef al universităţii şi 3 cadre didactice desemnate pentru o perioadă de 4 ani de către Consiliul de administraţie al a Universității POLITEHNICA din Bucureşti.

(4) Conducerea CRID este asigurată de către Prorectorul însărcinat cu activitatea de internaţionalizare a Universității POLITEHNICA din Bucureşti.

(5) Gestiunea administrativă a CRID este asigurată la nivelul Departamentului de Relații Internaționale.

**Art. 8.**

(1) CRID are următoarele atribuţii:

a) Gestionează activitatea de recunoaştere a perioadelor de studii efectuate anterior într-o instituţie de învăţământ superior din străinătate.

b) Stabileşte documentele suplimentare care pot fi solicitate faţă de cele prevăzute la Art. 14 şi Art. 15 din prezentul Regulament.

c) Primeşte dosarele de recunoaştere a perioadelor de studii şi le înaintează spreevaluare comisiilor de specialitate constituitela nivel de facultăţi sau la nivel de şcoală doctorală, după caz.

d) Transmite către Ministerul Educaţiei şi Cercetării dosarele de recunoaştere a perioadelor de studii şi a actelor de studii obţinute în străinătate, care corespund celor 3 cicluri de studii universitare tip Bologna implementate în România, în vederea obţinerii scrisorilor de acceptare la studii.

(2) În cazul în care actele de studii obţinute în străinătate nu corespund celor 3 cicluri de studii universitare tip Bologna implementate în România, CRID va echivala, în vederea continuării studiilor universitare în România:

a) diplome de licenţă care nu corespund numărului minim de credite/ani de studii aprobat prin hotărâre a Guvernului pentru programele de studii şi specializările acreditate/autorizate din România;

b) diplome de master a căror durată, cumulată cu durata ciclului de studii universitarede licenţă, nu atestă cel puţin 300 de credite de studii transferabile (ECTS) /Art. 2 OMECTS nr. 3677/2012).

**Art. 9.**

(1) In vederea recunoaşterii unei perioade de studii efectuate în cadrul unei mobilităţi nereglementate, CRID solicită constituirea unei comisii de specialitate şi a unei comisii de contestaţii la nivelul facultăţii/şcolii doctorale care gestionează programul de studii vizat de respectiva mobilitate.

(2) Componenţa Comisiei de specialitate şi a Comisiei de contestaţii este propusă de către Biroul Executiv al facultăţii/Consiliul Scolii Doctorale.

(3) Propunea privind componenţa comisiilor este avizată de Prorectorul însărcinat cu activitatea de internaţionalizare, iar numirea în comisii se face prin Decizie a Consiliului de Administraţie.

(4) Din comisiile de contestaţii nu pot face parte membrii comisiilor de specialitate.

(5) Hotărârile în CRID, în comisiile de specialitate şi în comisiile de contestaţii se iau cu majoritate de voturi.

**Art. 10.**

(1) Atribuţiile comisiilor de specialitate sunt:

1. Evaluarea dosarelor de recunoaştere;
2. Comunicarea rezultatului evaluării către CRID;
3. Recomandarea, în urma evaluării, de înmatriculare a solicitantului în anul universitar corespunzător sau de nerecunoaştere a studiilor efectuate anterior.

**Art. 11.**

(1) O şcoală doctorală poate recunoaşte, conform regulamentului propriu de organizare şi desfăşurare a studiilor universitare de doctorat şi în condiţiile Legii Educaţiei Naţionale şi a Codului Studiilor Universitare de Doctorat, parcurgerea unor stagii anterioare de doctorat/şi sau a unor stagii de cercetare ştiinţifică, desfăşurate în ţară sau în străinătate, în universităţi sau în centre de cercetare de prestigiu, precum şi recunoaşterea unor cursuri parcurse în cadrul programelor de studii universitare de master de cercetare.

**Art. 12.**

(1) Dosarul de recunoaştere a perioadei de studii se înregistrează de către solicitant la Registratura Universităţii cu cel puţin 60 de zile calendaristice înainte de prima zi a anului universitar în curs şi este direcţionat către CRID.

(2) Pentru analiza dosarelor privind cererile de recunoaştere a studiilor efectuate în ţară sau în străinătate UPB poate institui o taxă de procesare dosar.

**Art. 13.**

(1) In cazul programelor de licență şi masterat un dosar îndeplineşte condiţiile minime de eligibilitate dacă solicitantul a încheiat cel puţin un semestru dintr-un an de studii la o altă instituţie de învăţământ superior acreditată şi nu a fost exmatriculat pentru motive imputabile studentului.

**Art. 14**.

(1) In cazul în care solicitantul este cetăţean al unui stat care nu este membru al UE, sau care nu face parte din Spațiul Economic European și din Federația Elvețiană, dosarul de recunoaştere a studiilor conţine obligatoriu următoarele acte:

1. cererea de înscriere – formular tipizat care este disponibil pe pagina web a Departamentului de Relaţii Internaţionale; în cerere se va menţiona obligatoriu de către solicitant adresa de corespondenţă electronică şi adresa poştală de corespondenţă, în vederea comunicării cu solicitantul pe parcursul procedurii, după caz. Solicitantul îşi asumă corectitudinea adresei de e-mail şi a adresei poştale de corespondenţă declarate;
2. documentele prevăzute prin *Metodologia UPB de primire la studii şi şcolarizare a cetaţenilor străini din state non-UE, care nu fac parte din Spaţiul Economic European şi din Confederaţia Elveţiană;*
3. documentul apostilat sau supralegalizat, după caz, care atestă situaţia şcolară pentru anii de studii absolviţi, care să conţină disciplinele, notele, numărul de credite/numărul de puncte şi numărul de ore de curs pentru fiecare disciplină, emis de instituţia de învăţământ superior de la care provine solicitantul şi traducerea legalizată în limba română;
4. programele analitice pentru disciplinele studiate în instituţia de învăţământ superior de la care provine solicitantul, după caz, şi traducerea legalizată în limba română, conform legislației în vigoare;
5. declaraţie pe propria răspundere că studiile efectuate anterior nu au fost întrerupte ca urmare a exmatriculării datorate încălcării prevederilor codului de etică şi deontologie al universităţii de provenienţă. Declaraţia este olografă şi în limba programului de studii pentru care optează solicitantul;
6. chitanţa taxei de procesare a recunoaşterii studiilor după cum a fost stabilită sau, după caz, nu a fost stabilită de Senatul Universităţii, în acest din urmă caz chitanţa nemafiind solicitată a fi depusă la dosar.

(2) Lista statelor pentru care se solicită apostilarea sau supralegalizarea se regăsește pe site-ul CNRED cu toate modificările si adăugirile ulterioare.

**Art. 15.**

(1) In cazul în care solicitantul este cetăţean al unui stat membru UE, sau care face parte din Spațiul Economic European și din Federația Elvețiană, se va constitui un dosar care să conţină:

1. cererea de înscriere – formular tipizat care este disponibil pe pagina web a Departamentului de Relaţii Internaţionale; în cerere se va menţiona obligatoriu de către solicitant adresa de corespondenţă electronică şi adresa poştală de corespondenţă, în vederea comunicării cu solicitantul pe parcursul procedurii, după caz. Solicitantul îşi asumă corectitudinea adresei de e-mail şi a adresei poştale de corespondenţă declarate;
2. documente personale de identificare, în copie: paşaport / actul de identitate – buletin sau carte de identitate; certificat de naștere; dovada schimbării numelui (dacă este cazul): în copie (limba română/ engleză/ franceză/ spaniolă/ italiană) și traducere legalizată (pentru celelalte limbi);
3. diploma de Bacalaureat/Certificatul de studii liceale: copie, dacă actul de studii este emis în limba română, engleză, franceză, spaniolă, italiană; copie şi traducere legalizată (în original) în limba română pentru actele emise în celelalte limbi străine;
4. situația școlară pentru ultimii 2 ani de studii, din care să rezulte disciplinele studiate și calificativele obținute: copie, dacă actul de studii este emis în limba română, engleză, franceză, spaniolă, italiană; copie şi traducere legalizată (în original) în limba română pentru actele emise în celelalte limbi străine;
5. actul de studii pentru echivalare/recunoaștere (diploma de licența şi/sau diploma de master, după caz), după caz: copie, dacă actul de studii este emis în limba română, engleză, franceză, spaniolă, italiană; copie şi traducere legalizată (în original) în limba română pentru actele emise în celelalte limbi străine;
6. suplimentul la diplomă / Foaia matricolă care atestă situaţia şcolară pentru anii de studii absolviţi, care să conţină disciplinele, notele, numărul de credite/numărul de puncte şi numărul de ore de curs pentru fiecare disciplină, emis de instituţia de învăţământ superior de la care provine solicitantul: copie, dacă actul de studii este emis în limba română, engleză, franceză, spaniolă, italiană; copie şi traducere legalizată (în original) în limba română pentru actele emise în celelalte limbi străine;
7. programele analitice pentru disciplinele studiate în instituţia de învăţământ superior de la care provine solicitantul, după caz, şi traducerea legalizată în limba română, conform legislației în vigoare;
8. declaraţie pe propria răspundere că studiile efectuate anterior nu au fost întrerupte ca urmare a exmatriculării datorate încălcării prevederilor codului de etică şi deontologie al universităţii de provenienţă. Declaraţia este olografă şi în limba programului de studii pentru care optează solicitantul ;
9. chitanţa taxei de procesare a recunoaşterii studiilor după cum a fost stabilită sau, după caz, nu a fost stabilită de Senatul Universităţii, în acest din urmă caz chitanţa nemafiind solicitată a fi depusă la dosar.

**Art. 16.**

(1) In cadrul CRID se vor executa următoarele operaţiuni:

1. Se verifică dacă dosarul conţine toate documentele;
2. Se comunică solicitantului, de urgenţă, electronic şi/sau prin poştă, actele care nu au fost depuse, dacă dosarul este incomplet. Completarea dosarului se face în maxim 7 zile de la data acestei solicitări. Necompletarea în termen atrage de la sine respingerea dosarului. În caz de respingere a dosarului, solicitantul sau reprezentantul acestuia are dreptul să ridice documentele depuse, prin completarea unei cereri în acest sens, în termen de 3(trei) luni de la depunerea dosarului sau să solicite să-i fie trimise documentele din dosar prin poştă, spezele poştale fiind suportate de acesta la destinaţie. Neridicarea documentelor din dosar în termenul prevăzut îl decade pe solicitant din dreptul de a mai solicita documentele şi dă Universităţii dreptul de a distruge documentele;
3. Se solicită constituirea comisiilor de specialitate şi de contestaţii, conform Art. 9, alin 1 din prezentul regulament.

**Art. 17.**

(1) Termenul de soluţionare a dosarului de recunoaştere este de 10 zile lucrătoare de la data depunerii dosarului complet, (inclusiv a documentelor solicitate spre completare) în conformitate cu metodologia de admitere la studii adoptată la nivelul universităţii.

(2) Acest termen se poate prelungi în cazurile în care este necesară verificarea autenticităţii documentelor şcolare şi a statutului universităţii emitente. Solicitantul va fi informat în scris cu privire la motivele nesoluţionării în termenul legal.

**Art. 18.**

(1) Pentru evaluarea dosarului CRID parcurge următoarele etape:

1. Verifică statutul instituţiei de învăţământ superior care a emis documentele şcolare şi actele de studii supuse recunoaşterii, precum şi nivelul programului de studii urmat de solicitant în cadrul respectivei instituţii de învăţământ superior. În cazul în care instituţia de învăţământ superior emitentă nu este recunoscută/acreditată în statul de origine, actele de studii depuse de solicitant nu se recunosc;
2. Transmite către Ministerul Educației și Cercetării, în format electronic, pentru verificare, documentele şcolare depuse în dosar, în cazul în care există îndoieli asupra autenticităţii şi legalităţii emiterii acestora;
3. Transmite dosarul comisiei de specialitate pentru evaluare.

**Art. 19.**

(1) Comisia de specialitate analizează comparativ conţinutul parcursului academic al solicitantului cu conţinutul programului de studii al Universităţii POLITEHNICA din Bucureşti pentru care a optat solicitantul, urmărindu-se obligatoriu următoarele elemente:

1. Numărul de credite de studiu transferabile şi acumulabile (ECTS) sau punctele obţinute în cadrul studiilor efectuate la instituţia de învăţământ superior de la care provine solicitantul;
2. Rezultatele obţinute pe parcursul şcolarităţii efectuate anterior, evidenţiate prin diferite sisteme de evaluare/notare. În acest scop se va efectua conversia mediilor obţinute cu ajutorul grilei de conversie, prevăzută în **Anexa 1**, care face parte integrantă din prezentul regulament;
3. Curriculum-ul parcurs în cadrul instituţiei de învăţământ superior de la care provine solicitantul;
4. Rezultatele examenelor şi referatelor ştiinţifice susţinute în cadrul studiilor doctorale efectuate în străinătate;
5. Lista articolelor şi lucrărilor publicate în cadrul studiilor doctorale efectuate în străinătate.

(2) Dacă sunt necesare documente suplimentare, Comisia de specialitate comunică CRID toate documentele necesare pentru completarea dosarului şi CRID informează solicitantul. Procedura de evaluare se reia de la data completării dosarului, cu respectarea termenului de soluţionare a dosarului de recunoaştere.

**Art. 20**.

(1) Comisia de specialitate în urma evaluării pronunţă, după caz, una dintre următoarele soluţii:

1. *Recunoaşterea automată*, în cazul în care nu se constată diferenţe substanţiale în ceea ce priveşte elementele menţionate mai sus şi solicitantului i se poate echivala numărul minim de credite de studiu necesar înmatriculării în anul universitar în curs, prevăzut în regulamentul Universităţii POLITEHNICA din Bucureşti;
2. *Susţinerea de măsuri compensatorii*, respectiv examenele de diferenţă, în cazul în care se constată diferenţe substanţiale, care trebuie susţinute în vederea înscrierii solicitantului în anul de studiu corespunzător;
3. *Nerecunoaşterea studiilor* efectuate în ţară sau în străinătate datorită diferenţelor substanţiale.

(2) Diferenţele substanţiale ce justifică susţinerea de măsuri compensatorii, sau după caz nerecunoaşterea studiilor, constau în:

1. Numărul insuficient de credite/puncte de studiu transferabile (ECTS) necesare înmatriculării în anul de studiu corespunzător pe care l-ar fi urmat şi la instituţia de învăţământ superior de provenienţă;
2. Numărul insuficient de discipline de specialitate studiate de solicitant în cadrul instituţiei de învăţământ superior de la care provine, raportat la numărul celor din planul de învăţământ al Universităţii POLITEHNICA din Bucureşti;
3. Nepromovarea examenelor necesare, după caz, pentru continuarea studiilor doctorale;
4. Numărul insuficient de referate sau rezultate ştiinţifice, articole, lucrări publicate în cadrul studiilor doctorale efectuate în străinătate.

(3) Comisia de specialitate înaintează CRID rezultatul evaluării în vederea emiterii deciziei finale. Rezultatul evaluării Comisiei de specialitate se consemnează într-un proces verbal care menţionează obligatoriu:

1. Disciplineleparcurse la instituţia de învăţământ superior de provenienţă şi recunoscute;
2. Examenele ce vor fi susţinute la Universitatea POLITEHNICA din Bucureşti ca măsuri compensatorii;
3. Propunerea de înmatriculare în anul de studii corespunzător.

**Art. 21.**

(1) CRID comunică solicitantului decizia finală prin poştă şi poşta electronică. În cazul deciziei de susţinere a examenelor de diferenţă, solicitantul trebuie să declare în scris acordul său cu privire la susţinerea examenelor de diferenţă în termen de două zile lucrătoare de la data comunicării, prin poştă şi poşta electronică.

(2) Dacă solicitantul declară acordul de susţinere a examenelor de diferenţă, CRID comunică facultăţii decizia şi condiţiile de recunoaştere a studiilor în vederea înmatriculării în anul de studii corespunzător.

(3) Dacă solicitantul nu declară acordul său în termenul stabilit, se consideră că a renunţat la recunoaşterea perioadelor de studii şi, pe baza unei declaraţii, poate retrage dosarul de recunoaştere.

(4) Modelul pentru acordul privind susţinerea examenelor de diferenţă se publică pe pagina web a Departamentului de Relaţii Internaţionale.

**Art. 22.**

(1) Contestaţiile la deciziile de recunoaştere pot fi depuse la CRID în termen de maximum 3 zile lucrătoare de la data confirmării prin poştă a primirii deciziei de recunoaştere.

(2) Prorectorul însărcinat cu activitatea de internaţionalizare convoacă în termen de două zile lucrătoare, comisia de contestaţii, desemnată conform prevederilor Art. 9.

(3) Contestaţia se soluţioneză în termen de 3 zile lucrătoare de la data convocării comisiei de contestaţii. Decizia comisiei de contestaţii este definitivă la nivelul universităţii şi se comunică de către CRID în vederea informării facultăţii şi a solicitantului. În cazul admiterii contestaţiei, se reia procedura prevăzută la Art. 16.

**Art. 23**.

(1) Perioadele de studii efectuate anterior mobilităţii externe, în cadrul unor programe de studii din România neacreditate sau neautorizate să funcţioneze provizoriu, sunt recunoscute, după susţinerea examenelor de selecţie, cu respectarea normelor legale în vigoare.

**Art. 24**.

(1) Suplimentul la diploma de licenţă şi la diploma de master se completează, în urma recunoaşterii perioadei de studii efectuate în străinătate, la sectiunea a 5-a “Informaţii suplimentare”, cu următoarele: anii de studii echivalaţi, instituţia de învăţământ superior de provenienţă, menţiunea privind susţinerea examenelor de diferenţă sau a examenelor de selecţie, după caz, precum şi documentul eliberat de către Ministerul Educaţiei şi Cercetării pentru aprobarea continuării studiilor.

**Art. 25**.

(1) După decizia de recunoaştere, CRID transmite dosarul Ministerului Educaţiei şi Cercetării pentru emiterea scrisorii de acceptare la studii, durata procesului fiind de maximum 30 de zile lucrătoare de la data înregistrării dosarului complet.

(2) Scrisoarea de acceptare sau atestatul de recunoaştere a studiilor se transmite către UPB şi în termen de 3 zile de la primirea acesteia se informează beneficiarul.

(3) În cazul în care Ministerului Educatiei și Cercetarii constată că dosarul nu cuprinde toate documentele prevazute, înștiințează UPB, iar termenul de soluționare prevăzut la Art.12, alin.(1), va reîncepe să curgă de la data la care dosarul incomplet este retransmis.

**IV. RECUNOAŞTEREA PERIOADELOR DE STUDII SAU DE PLASAMENT EFECTUATE ÎN CADRUL MOBILITĂŢILOR ERASMUS**

**Art. 26**.

(1) In cadrul fiecărui facultăţi se vor constitui Comisii de Recunoaştere Academică şi Comisii de contestaţii pentru fiecare domeniu de studii, care vor avea drept obiect de activitate recunoaşterea perioadelor de studii sau de plasament efectuate în cadrul mobilităţilor ERASMUS+.

(2) Componenţa Comisiilor de Recunoaştere Academică şi a Comisiilor de contestaţii este propusă de către Decan şi aprobată pentru fiecare domeniu de studii de către Consiliul facultăţii, la începutul fiecărui an universitar. Numirea membrilor comisiilor se face prin Decizia decanului.

(3) Comisiile de Recunoaştere Academică, numite la nivelul facultăţii sunt formate din 3 (trei) cadre didactice cu experienţă care predau la domeniul de studii respectiv.

(4) Comisiile de contestaţii sunt formate din 3 (trei) cadre didactice care predau la domeniul de studii respectiv, dar care nu pot fi în acelaşi timp membrii ai Comisiilor de Recunoaştere Academică.

(5) Hotărârile în Comisiile de Recunoaştere Academică, precum şi în Comisiile de contestaţii se iau cu majoritate de voturi.

(6) La începutul fiecărui an universitar, Decanul facultăţii va decide cui îi revine responsabilitatea trecerii notelor în catalogul de note: prodecanului însărcinat cu relaţiile internaţionale, sau coordonatorului ERASMUS la nivel de facultate, sau unuia dintre membrii Comisiei de Recunoaştere Academică. Această persoană înregistrează şi semnează în catalogul de note rezultatele obţinute de studentul ERASMUS în urma recunoaşterii perioadei de studii/ plasament.

**Art. 27**.

(1) Inainte de efectuarea stagiului, Comisia de Recunoaştere Academică are sarcina de a analiza parcursul educaţional (disciplinele) menţionat în Acordul de studii/formare profesională. În urma analizei comisia aprobă sau nu Acordul de studiu/formare profesionala, document care va fi semnat de coordonatorul ERASMUS la nivel de facultate.

(2) Aprobarea Acordului de studii/formare profesională se va baza pe competenţele dobândite de către student şi nu pe denumirea disciplinelor. Se va avea în vedere că, competenţele dobândite pe perioada stagiului să fie în concordanţă cu competenţele aferente programului de studii pe care studentul îl urmează la facultatea de origine.

(3) Orice modificare în Acordul de studii/formare profesională efectuată pe parcursul stagiului trebuie aprobată în prealabil de către Comisia de Recunoaştere Academică pe baza procedurilor descrise la alin. (1) şi (2) ale prezentului articol.

**Art. 28**.

(1) La sfârşitul perioadei de mobilitate în străinătate, instituţia gazdă trebuie să ofere beneficiarului mobilităţii ERASMUS şi UPB un certificat care să confirme îndeplinirea mobilităţii şi un extras din foaia matricolă (Transcript of Records) sau o evaluare (Transcript of Work) care să ateste rezultatele obţinute.

(2) In termen de 5 zile de la intoarcerea in ţară, studentul depune la secretariatul facultăţii deorigine, următoarele documente:

1. originalul documentuluiTranscript of Records/Transcript of Work;
2. copie a certificatului eliberat de instituţia gazdă care confirmă îndeplinirea mobilităţii;
3. copie după Acordul de studii/formare profesională (inclusiv modificările pe parcurs).

**Art. 29**.

In urma analizei documentelor menţionate la Art. 28, alin (2), Comisia de Recunoaştere Academică asigură:

(1) Recunoaşterea *in integrum* şi automată a perioadei de studiu sau de plasament ERASMUS, a numărului total de credite transferabile (ECTS) acumulate de student pe perioada stagiului de către conducerea facultăţii la care studentul este înmatriculat. Întreaga perioadă de mobilitate efectuată în altă universitate înlocuieşte, prin recunoaştere, o perioadă cu aceeaşi durată fizică şi acelaşi volum de muncă (măsurat prin credite ECTS) pe care studentul/a ar efectua-o în instituţia unde este înmatriculat/ă.

(2) Recunoaşterea creditelor certificate în foile matricole ca fiind obţinute de student la instituţia/instituţiile vizitată/e.

(3) Echivalarea pentru perioadele de studiu sau de plasament Erasmus, în urma recunoaşterii menţionate la pct. (1) a calificativelor/notelor obţinute la disciplinele parcurse pe perioada stagiului, se realizează prin reguli de conversie clare, transparente, pe baza unei corespondenţe între sistemele de notare din cele două ţări (v. **Anexa 1** – Grila de echivalare a notelor).

**Art. 30.**

La baza echivalării perioadei de mobilitate ERASMUS în străinătate stă sistemul european al creditelor transferabile ECTS astfel:

1. La întoarcerea în ţară se vor înscrie, pe baza documentelor justificative prezentate de beneficiar, notele în registrul matricol. În cazul în care universitatea gazdă menţionează pe situaţia şcolară eliberată două tipuri de notare (nota locala şi nota ECTS), atunci va fi luat în calcul, în vederea echivalării, sistemul cel mai avantajos pentru student, pastrându-se aceeaşi unitate de evaluare.
2. În cazul disciplinelor evaluate prin calificative „Admis / Respins”, în suplimentul de diplomă se vor înscrie punctele de credit obţinute şi calificativul respectiv.
3. În cazul disciplinelor la care studentul a obţinut note inferioare notei minime de promovare, dar care fac parte din module de studiu speciale, dacă universitatea parteneră validează întreg modulul de studii şi acordă punctele de credit aferente disciplinei respective, echivalarea se va realiza cu nota 5.
4. În Suplimentul la diploma al studentului/ei se vor înscrie titlurile **originale** ale disciplinelor studiate în forma în care au fost aprobate în Acordul de studii/formare profesională, rezultatele profesionale din perioada recunoscută,cu mentiuni clare că aceasta perioada a fost efectuata in timpul mobilitatii si precizând institutia unde a fost realizata mobilitatea.
5. Documentul prin care se realizează recunoaşterea academică a studiilor efectuate în străinătate este Fişa de echivalare a rezultatelor obţinute în mobilitate, întocmită la nivelul facultăţii de origine, în baza situaţiei şcolare emise de instituţia parteneră şi a Acordului de studii/formare profesională aprobat de cele trei părţi participante la mobilitate (student, universitatea de origine, universitatea gazdă). Fişa de echivalare va fi emisă şi semnată de către membrii Comisiei de Recunoaştere Academică.

**Art. 31**.

(1) Disciplinele suplimentare parcurse şi promovate de student pe perioada stagiului, în afara celor stabilite prin Acordul de studii/formare profesională şi înregistrate în Situaţia şcolară, se vor recunoaşte şi echivala la fel ca şi disciplinele stabilite prin Acordul de studii/formare profesională şi vor fi înregistrate în Suplimentul la Diplomă ca şi discipline facultative.

**Art. 32**.

(1) Echivalarea perioadei de mobilitate ERASMUS nu prejudiciază poziţia studentului în clasamentul facultăţii de origine pentru anul universitar ulterior celui în care studentul a participat la mobilitatea ERASMUS.

(2) Studentul ERASMUS are dreptul, în baza unei proceduri specifice de reclasificare, nediscriminatorie, să susţină în anul universitar următor eventualele examene nepromovate pe parcursul mobilității. Similar se pot susţine examene şi la alte discipline, care nu fac obiectul Acordului de studii/formare profesională aferent mobilităţii ERASMUS.

(3) Examenele menţionate la Alin. (2) se susţin în timpul sesiunilor de examene aprobate la nivelul universităţii. Sesiuni speciale de examene se pot organiza în cazul în care studenţii se află în situaţia de a nu putea participa la sesiunile de examene aprobate la nivelul universităţii, ca urmare a participării la stagiul ERASMUS.

(4) Procedura menţionată la Alin. (2) se elaborează la nivelul fiecărei facultăţi.

**Art. 33.**

(1) Drepturile câştigate ca student la universitatea de origine, respectiv subvenţia de studiu, bursele de studiu, bursele sociale, bursele de excelenţă, alte drepturi sau facilităţi, nu se pot retrage pe perioada stagiului ERASMUS sau din cauza participării la Programul ERASMUS.

**Art. 34.**

(1) Contestaţiile la deciziile Comisiei de Recunoaştere Academică pot fi depuse la secretarul-şef al facultăţii în termen de maximum 3 zile lucrătoare de la data comunicării deciziei.

(2) Secretarul şef convoacă, în termen de două zile lucrătoare, Comisia de contestaţii, stabilită conform Art. 9.

(3) Contestaţia se soluţioneză în termen de 3 zile lucrătoare de la data convocării Comisiei de contestaţii. Decizia Comisiei de contestaţii este definitivă şi se comunică solicitantului.

**Art.35.**

Prezentul Regulament s-a aprobat în şedinţa Senatului Universităţii POLITEHNICA din Bucureşti din data de…………………..şi intră în vigoare la data aprobării.

***ANEXA 1 LA REGULAMENT -* GRILA DE ECHIVALARE A NOTELOR**

|  |  |  |  |  |  |  |  |
| --- | --- | --- | --- | --- | --- | --- | --- |
| **România** | **1-4** | **5** | **6** | **7** | **8** | **9** | **10** |
| **Scala ECTS** | **FX, F****Fail** | **E****Sufficient** | **D****Satisfactory** | **C****Good** | **C****Good** | **B****Very Good** | **A****Excellent** |
| **Austria** | 5 | - | 4 | - | 3 | 2 | 1 |
| **Albania** | 1-4 | 5 | 6 | 7 | 8 | 9 | 10 |
| **Bulgaria** | 2 | 3 | - | - | 4 | 5 | 6 |
| **Belgia** | 7,8,9 | 10 | 11 | 12 | 13,14 | 15,16,17 | 18,19,20 |
| **R.P. Chineză** | 0-59.99 | 60-69.99 | 70-74.99 | 75-79.99 | 80-84.99 | 85-89.99 | 90-100 |
| **Danemarca** | 0,3,5 | 6 | 7 | 8 | 9 | 10 | 11,13 |
| **Confederaţia Elveţiană** | <3,5 | 3,5-3,99 | 4,0-4,49 | 4,5-4,99 | 5,0-5,49 | 5,5 | 5,51-6,0 |
| **Finlanda** |  | 1 | 1½ | - | 2 | 2½ | 3 |
| **Franţa** | Insuffisant(<10) | Passable(10-10,49) | Passable(10,5-10,99) | Assez bien(11,0-11,49) | Assez bien(11,5-12,49) | Bien(12,5-14,49) | Tres bien(14,5-20,0) |
| **R.F. Germania** | >4,01 | 4,00-3,51 | 3,5-3,01 | 3,00-2,51 | 2,50-2,01 | 2,00-1,51 | 1,50-1,00 |
| **R. Elenă** | 2,3,4 | 5 | 6 | - | 7 | 8,9 | 10 |
| **Iordania** | 0-49.99 | 50-50.99 | 51-59.99 | 60-69.99 | 70-79.99 | 80-89.99 | 90-100 |
| **Irlanda** | <25%Fail | 25%-39%Pass | 40%-44%3rd pass | 45%-54%- | 55%-69%2nd/II | 70%-84%2nd/I | 85%-100%I |
| **Islanda** | Fail | 5 | - | 6 | 7 | 8 | 9,10 |
| **Italia** | ≤17 | 18,19 | 20-22 | 23-24 | 25-26 | 27,28 | 29,30,30+ |
| **Marea Britanie** | 0-39%(Fail) | 40-49%(3rd) | 50-54%(2ii) | 55-59%(2ii) | 60-64%(2i) | 65-69%(Upper 2i) | 70-100%(First) |
| **Norvegia** | 6-4,1 | 4-3,5 | 3,5-3 | 2,9-2,4 | 2,3-2 | 1,9-1,2 | 1,1-1,0 |
| **Olanda** | 1-4 | 5 | 6 | - | 7 | 8 | 9,10 |
| **Polonia** | <3,00 | 3,00 | 3,01-3,49 | - | 3,50-3,99 | 4,00-4,49 | 4,50-5,00 |
| **Portugalia** | 1-9 | 10 | 11,12 | 13 | 14,15 | 16,17 | 18,19,20 |
| **Slovacia** | 5 | - | 4 | - | 3 | 2 | 1 |
| **Slovenia** | 1-5.9 | 6 | 6.1-6.9 | 7-7.5 | 7.6-7.9 | 8-9.9 | 10 |
| **Spania** | <5Suspenso | 5,0-5,49Aprobado | 5,5-6,49Aprobado | 6,5-7,49Notable | 7,5-8,49Notable | 8,5-9,49SobresalienteExcellent | 9,5-10Matricula de Honor |
| **Statele Unite ale Americii** | E-F/0-59 | D/60-65 | -/66-72 | C/73-79 | B/80-86 | A-/87-93 | A/94-100 |
| **Ungaria** | 1,00-1,99elegtelen | - | 2,00-2,50elegseges | - | 2,51-3,50kozepes | 3,51-4,50jo | 4,51-5,00jeles, kivalo |
| **Turcia** | 1-4Noksan/Pek Noksan | 4,5-4,99 | 5,00-6,49Orta | 6,5-6,99Orta | 7,00-7,99Lyi | 8,00-8,99Lyi | 9,0-10,0Pek iyi |

Notă:

Pentru alte tări care nu sunt cuprinse în anexă, Comisiile de Recunoaștere Academică vor proceda la echivalări în mod similar, în conformitate cu sistemele de notare din țările respective.